CELEX: 62016CN0364
Language: et
Date: 2016-07-01 00:00:00
Title: Kohtuasi C-364/16 P: Trioplast Industrier AB 1. juulil 2016 esitatud apellatsioonkaebus Üldkohtu (seitsmes koda) 12. mai 2016. aasta otsuse peale kohtuasjas T-669/14: Trioplast Industrier AB versus Euroopa Komisjon

19.9.2016   
            
            
               ET
            
            
               Euroopa Liidu Teataja
            
            
               C 343/31
            
         Trioplast Industrier AB 1. juulil 2016 esitatud apellatsioonkaebus Üldkohtu (seitsmes koda) 12. mai 2016. aasta otsuse peale kohtuasjas T-669/14: Trioplast Industrier AB versus Euroopa Komisjon
   (Kohtuasi C-364/16 P)
   (2016/C 343/43)
   Kohtumenetluse keel: inglise
   
      Pooled
   
   
      Apellant: Trioplast Industrier AB (esindajad: advokat T. Pettersson, advokat F. Sjövall ja advokat A. Johansson)
   
      Teine menetlusosaline: Euroopa Komisjon
   
      Apellandi nõuded
   
   Apellant palub Euroopa Kohtul:
   
               a)
            
            
               tühistada 12. mai 2016. aasta Üldkohtu otsus kohtuasjas T-669/14 Trioplast Industrier vs. Euroopa Komisjon;
            
         
               b)
            
            
               esimese võimalusena:
               
                           i)
                        
                        
                           tühistada komisjoni 3. juuli 2014. aasta kirjas sisalduv otsus juhtumi COMP/38354 – Tööstuslikud kotid – Trioplast Industrier AB kohta;
                        
                     
                           ii)
                        
                        
                           tühistada juhtumis COMP/38354 – Tööstuslikud kotid – Trioplast Industrier AB komisjoni poolt 3. juuli 2014. aasta kirjas Trioplastile määratud viivisintressi 674 033,32 eurot või vähendada seda summat;
                        
                     
                           iii)
                        
                        
                           mõista komisjonilt välja Trioplasti kasuks 4 686,64 eurot viivisintressi tasumise tagatisega seotud kulude eest;
                        
                     
         
               c)
            
            
               teise võimalusena kohustada heastama kahjud ELTL artikli 340 teise lõigu alusel eelpool loetletud liidu õiguse rikkumiste tõttu:
               
                           i)
                        
                        
                           viivisintressi summa 674 033,32 eurot või osa sellest;
                        
                     
                           ii)
                        
                        
                           4 686,64 eurot viivisintressi tasumise tagatisega seotud kulude eest;
                        
                     
         
               d)
            
            
               lisaks punktides b ja c esitatud nõuetele ELTL artikli 340 teise lõigu alusel kohustada heastama kahjud liidu õiguse eelpool loetletud rikkumiste tõttu:
               
                           i)
                        
                        
                           22 783,90 eurot või osa sellest summast tagatisega seotud kulude eest seoses liidu õiguse rikkumisega ajavahemikul, mil komisjon pärast Üldkohtu otsust kohtuasjas T-40/06 ei vabastanud pangagarantiid ega vähendanud selle summat;
                        
                     
         
               e)
            
            
               intressid tasumisele kuuluvatelt summadelt;
            
         
               f)
            
            
               mõista komisjonilt välja kohtukulud nii Üldkohtu kui Euroopa Kohtu menetluses.
            
         
      Väited ja peamised argumendid
   
   
               1.
            
            
               Trioplast jääb Euroopa Kohtus Üldkohtus esitatud nõuete ja aluste juurde. Vastavalt Euroopa Liidu Kohtu põhikirja artiklile 58 ja Euroopa Kohtu kodukorra artikli 168 lõike 1 punktile d ja artikli 169 lõikele 2 kinnitab Trioplast, et Üldkohus on oma 12. mai 2016. aasta otsuses T-669/14 hagi rahuldamata jättes kohaldanud vääralt liidu õigust.
            
         
               2.
            
            
               Esiteks on Üldkohus kohaldanud vääralt õigusnormi järeldades, et 2010. aasta kohtuotsus üksnes muutis 2005. aasta otsust. Tegelikult tühistas 2010. aasta kohtuotsus 2005. aasta otsuse täielikult ja kohustas komisjoni tegema Trioplasti kohta uues otsuse pärast FSL juhtumite tulemuste teatavaks saamist.
            
         
               3.
            
            
               Teiseks kohaldas Üldkohus vääralt õigusnormi järeldades, et vaidlustatud kiri ei kujutanud endast vaidlustatavat otsust, sest vaidlustatud kirjaga pandi esimest korda Trioplastile selge ja kindlasummaline kohustus.
            
         
               4.
            
            
               Kolmandaks tähendab asjaolu, et 2010. aasta kohtuotsus tühistas 2005. aasta otsuse seda, et viivisintress ei saa koguneda vastavalt 2005. aasta otsusele.
            
         
               5.
            
            
               Neljandaks kohaldas Üldkohus vääralt õigusnormi kui järeldas, et komisjoni tegevus ei põhjustanud Trioplastile kahju, ja Üldkohus oleks pidanud kahjunõudeid sisuliselt arutama.